Guideschi

De Guideschi of  Widoniedn woarn van origine e dynastie van Frankische eedeln uut Austrasië. 

Ze speeldn e belangryke rolle in Italië binst de 9e êeuwe en ze woarn verwant me de Karoliengers in vrouwelyke lyne. 

In 831 steunde Lambert I van Nantes Lotharius I ost ie rebelleerde teegn z'n voader Lodewyk de Vroomn. Ze wierdn verdreevn noar Italië en in 834 krêeg Lambert doa 't hertogdom Spoleto. 

Lambert zyn twidde vrouwe was Adelaide, e dochter van Pepeyn van Italië, die e zeune was van Karel de Grôotn. Under zeune Guido I van Spoleto was de voader van Guido III, keunienk van Italië en Rôomse keizer.

Zyn ipvolgers
 834-836 : Lambert I van Nantes
 836-841 : Berengar van Spoleto
 842-860 : Guido I van Spoleto
 860-871 : Lambert I van Spoleto
 871-876 : Suppo III van Spoleto
 876-880 : Lambert I van Spoleto
 880-883 : Guido II van Spoleto
 883-894 : Guido III  
 894-898 : Lambert II
 889-897 : Guido IV van Spoleto


Categorie:Frankisch Ryk